Krokodil gryp vrou op rivieroewer | Maroela Media
Krokodil gryp vrou op rivieroewer
Die polisie in Thohoyandou doen 'n geregtelike doodsondersoek nadat 'n 52-jarige vrou vermoedelik deur 'n krokodil onder die water ingetrek is.
Ngoepe het gesê die vrou was saam met 'n 55-jarige vrou wat saam haar in die kerk is toe die voorval plaasgevind het.
"Die vroue het om 06:20 Sondagoggend by die Mutshindudi-rivier gaan water haal, glo op instruksie van hul kerk," het Ngoepe gesê.
'n Krokodil het toe glo die vrou gegryp en met haar onder die water verdwyn. "Die ander vrou het so vinnig as wat sy kon weggehardloop en die gemeenskap van die voorval in kennis gestel. Die gemeenskap het die polisie ontbied," het Ngoepe gesê.
Die soektog na die vrou duur voort.
Man in see vermis
Man verdrink in oord se swembad
Ai dit is baie tragies. Hoekom sal die kerk haar opdrag gee om in die rivier water te gaan haal welwetende dat daar krokodille is. Daar behoort nie 'n enkele mens in SA te wees wat water uit 'n rivier te gaan skep nie. Dankie ANC regering.
Wat het die ANC hiermee te doen?
water uit n kraai kos geld Alida. as jy dit wil borg waar dit nog nie is nie, gaan sien die munisipaliteit. dan sal hulke water aanlê. op jou onkoste.
Neeee julle Alida is heeltemal reg ons mense kan dit besef, maar onse slim regering het mos dan nou beloof GRATIS water vir ALMAL in invormele nedersettings en so ook behuising.
Net sodat daar vir hulle genoeg stemme gewerf kan word soos krag en al daai lekker goed waarvoor ONS deur ons ore betaal.